ຂໍ້ຄວາມໃນທວີດ​ເຕີ ທີ່ດູຖູກຊາວຢິວ ເປັນຈຸດເດັ່ນ ຂອງຄວາມແຕກແຍກ ໃນພັກເດໂມແຄຣັດ
ແຕ່ເມື່ອມໍ່ໆມານີ້ ສະມາຊິກສະພາຕ່ຳ ສັງກັດພັກເດໂມແຄຣັດ ລຸ້ນໃໝ່ຄົນນຶ່ງ ໄດ້ທົດສອບແນວທາງດັ່ງກ່າວ ນັ້ນ ຕໍ່ຂີດຈຳກັດຂອງມັນ
ພັກເດໂມແຄຣັດ ບໍ່ແມ່ນພັກທີ່ມີຄວາມເຫັນພ້ອມ ຫຼືຮັບຮອງເອົາໂດຍປາດສະຈາກ ການໄຕ່ຕອງສຳລັບແນວຄິດໃດໆຫຼືມຸມມອງໃນດ້ານນະໂຍບາຍ ອັນນັ້ນ ແມ່ນວິທີ ທາງການອະທິບາຍຢູ່ເລື້ອຍມາ ຂອງທ່ານາງ ແນນຊີ ເພໂລຊີ ປະທານສະພາຕ່ຳ ເຖິງພັກການເມືອງ ທີ່ທ່ານນາງນຳພານັ້ນ ແຕ່ເມື່ອມໍ່ໆມານີ້ ສະມາຊິກສະພາຕ່ຳ ສັງກັດພັກເດໂມແຄຣັດ ລຸ້ນໃໝ່ຈຳນວນນຶ່ງ ໄດ້ທົດສອບແນວທາງດັ່ງກ່າວນັ້ນ ຕໍ່ຂີດ ຈຳກັດຂອງມັນ ຈົນໄດ້ສະແດງໃຫ້ເຫັນການແຕກແຍກ ລະຫວ່າງ ພວກສະໜັບສະໜຸນ ອິສຣາແອລ ດັ້ງເດີມ ແລະ ພວກຫົວກ້າວໜ້າ ທີ່ເປັນປາກສຽງຕໍ່ສູ້ເພື່ອປາແລສໄຕນ໌ ຂອງພັກດັ່ງກ່າວ ສະມາາຊິກສະພາຕ່ຳທີ່ເຂົ້າມາໃໝ່ ທ່ານນາງ ອີລຮານ ໂອມາ ຈາກລັດມີນເນໂຊຕາ ເປັນອາເມຣິກັນເຊື້ອສາຍໂຊມາເລຍ ໄດ້ຖືກປະນາມຢ່າງກວ້າງຂວາງ ໃນຂໍ້ຄວາມທີ່ ຂຽນລົງທວີດເຕີ ເມື່ອວັນອາທິດແລ້ວນີ້ ທີ່ໝາຍເຖິງການສະໜັບ ສະໜຸນຂອງລັດຖະ ສະພາ ແກ່ອິສຣາແອລ ໄດ້ຖືກຊື້ເອົາໂດຍເງິນມາຈາກຄະ ນະກຳມການຮັບຜິດຊອບ ດ້ານສ້າງສາຍສຳພັນຂອງຊາວອາເມຣິກັນເຊື້ອສາຍ ອິສຣາແອລ ຫຼື ເອີ້ນຫຍໍ້ວ່າ AIPAC ຊຶ່ງເປັນກຸ່ມວິ້ງເຕັ້ນ ທີ່ສະໜັບສະໜຸນ ສາຍສຳພັນລະຫວ່າງ ສະຫະລັດ ແລະ ອິສຣາແອລ ນັ້ນແມ່ນຂໍ້ຄວາມຂອງ ທ່ານນາງ ໂອມາ ທີ່ໄດ້ຂຽນລົງທວີດເຕີເມື່ອວັນອາທິດແລ້ວນີ້ໂດຍຢືນຢັນວ່າ ການສະໜັບສະໜຸນ ອິສຣາແອລ ຂອງພວກນັກການເມືອງ ແມ່ນຂັບເຄື່ອນໂດຍເງິນ ທ່ານນາງໄດ້ກໍ່ໃຫ້ເກີດ ພາຍຸໄຟ ຂອງການຕໍ່ວ່າຕໍ່ຂານ ຈາກທັງບັນດາຜູ້ນຳພັກເດໂມ ແຄຣັດ ແລະພັກຣີພັບ- ບລີກັນ ໂດຍປະກອບມີ ທ່ານນາງ ເພໂລຊີ ແລະຜູ້ ນຳສຽງສ່ວນຫຼາຍໃນສະພາຕຳ ທ່ານ ສເຕັນນີ ໂຮຍເອີ ຈາກລັດແມຣີແລນ ຄວາມເຫັນຂອງທ່ານນາງ ໂອມາ ໄດ້ສ້າງຄວາມ ຍາບຄາຍຫຼາຍປະການກ່ຽວ ກັບເງິນ ຫຼື ອັນເປັນການກ່າວອ້າງ ເຖິງ ເງິນໃບຮ້ອຍໂດລາ ນັ້ນທີ່ໄດ້ຖືກນຳໃຊ້ກັບພວກຄົນຊາວຢິວເລື້ອຍມາ ຄວາມເຫັນຂອງ ທ່ານນາງ ໄດ້ເຮັດໃຫ້ເລື້ອງນີ້ໃຫຍ່ຂຶ້ນ ເພາະວ່າ ທ່ານນາງ ແມ່ນສັງກັດຢູ່ໃນຄະນະກຳ ມະການຮັບຜິດຊອບດ້ານການຕ່າງປະເທດຂອງສະພາຕ່ຳ ນັ້ນແມ່ນຄຳເວົ້າຂອງ ທ່ານແອລີອັອດ ເອັນໂຈລ ປະທານຄະນະກຳມະ ການຮັບຜິດຊອບ ດ້ານການຕ່າງປະເທດ ຂອງສະພາຕ່ຳ ຈາກລັດນິວຢອກ ທີ່ໄດ້ກ່າວ ໃນຖະແຫລງການ ໃນສັບປະດານີ້ ທີ່ໄດ້ສະທ້ອນເຖິງ ປະຕິກິລິຍາຕໍ່ຂໍ້ຄວາມທີ່ຂຽນລົງ ໃນທວີດເຕີຂອງບັນດາສະມາ ຊິກໃນຄະນະກຳມະການຫຼາຍໆທ່ານ ທີ່ກ່າວວ່າ ທ່ານນາງ ໂອມາ ໄດ້ອອກມາຂໍໂທດ ສຳລັບຄຳເຫັນຂອງທ່ານ ໃນວັນຈັນຜ່ານມານີ້ ໂດຍຂຽນລົງໃນທວີດເຕີວ່າ  ແຕ່ທ່ານນາງ ກ່າວຕໍ່ໄປວ່າ ກຸ່ມ AIPAC ຍັງສືບຕໍ່ເປັນ ບັນຫາຂອງຄວາມເປັນຫ່ວງຢູ່ ເຖິງແມ່ນວ່າ ອົງການຈັດ ຕັ້ງ ທີ່ມີອິດທິພົນຢ່າງຫຼວງ ຫຼາຍນີ້ ບໍ່ໄດ້ໃຫ້ການປະກອບສ່ວນ ໃນການໂຄສະ ນາຫາສຽງກໍຕາມ